Dangantakar Brazil da Najeriya

**Dangantakar Brazil da Najeriya** ita ce alaƙar da ke tsakanin, Tarayyar Brazil da Tarayyar Najeriya a halin yanzu da kuma a lokacin baya. Brazil da Najeriya, suna da dangantaka ta al'ada da banbance-banbance, tare da tasiri mai karfi na Najeriya kan tsarin al'adu da zamantakewar Brazil. Dukkan ƙasashen biyu membo i ne na Group of 77 da Majalisar Dinkin Duniya.

## Tarihi
A lokacin cinikin bayi na Atlantika, Portugal ta kwashe bayin Afirka da yawa, daga Najeriya zuwa Brazil, musamman zuwa Jihar Bahia ta Brazil. A cikin ƙarni na 19, ƴan Afro-Brazil da yawa waɗanda suka sami ƴanci sun yi tafiya zuwa Afirka ta Yamma don zama. 'Yan Brazil a Najeriya sun zama masu amsa sunan *Agudas* kuma sun kirkiro Kara ta Brazil a Legas. Kidayar da gwamnatin mulkin mallaka ta Birtaniya ta yi a shekarar 1888 a Najeriya ta samu 'yan Brazil 3,221 a birnin Legas.

A watan Oktoban 1960 ne Najeriya ta samu ƴancin kai daga kasar Ingila. Kasar Brazil ita ce kasa ɗaya tilo ta Kudancin Amurka da aka gayyata wajen shelanta ƴancin kai a Najeriya kuma ƙasashen biyu sun ƙulla huldar jakadanci. A cikin 1961, Brazil ta buɗe ofishin jakadanci a Legas, haka-zalika ma a  1966, Najeriya ta buɗe ofishin jakadanci a Brasília. Da farko, dangantakar ta kasance mai mahimmanci, ta fi karkata kan tunanin al'adu da alaƙar tarihi fiye da kowace alaƙa mai zurfi ta kasuwanci.

A 1983, Shugaba João Figueiredo ya zama shugaban ƙasa na Brazil na farko da ya ziyarci Najeriya. A shekara ta 2005, shugaban ƙasar Brazil Luiz Inácio Lula da Silva ya kawo ziyara Najeriya kuma an mayar da ofishin jakadancin Brazil da ke Legas zuwa Abuja. A wannan shekarar ne shugaba Olusegun Obasanjo ya zama shugaban Najeriya na farko da ya ziyarci Brazil. An gudanar da ziyarar manyan mutane masu manyan mukamai da dama tsakanin shugabanni da ministocin harkokin wajen ƙasashen biyu.

Brazil da Najeriya na ci gaba da ƙulla alakar al'adu. An yi ƙoƙarin haɗin gwiwa tsakanin Cibiyar Baƙar fata da Baƙar fata da wayewa ta Najeriya da gwamnatin Brazil (ta hanyar Sakatariyar Musamman ta Brazil) don haɓaka manufofin daidaita batun ƴancin launin fata. A watan Disamba 2019, Ministan Harkokin Wajen Brazil Ernesto Araújo ya kai ziyara Najeriya inda ya gana da Ministan Harkokin Waje Geoffrey Onyeama. A yayin ziyarar tasa, ministan harkokin wajen ƙasar Araújo ya jaddada cewa, kamata ya yi wasu muhimman ginshikai guda uku su jagoranci hadin gwiwar Brazil da Najeriya: tattalin arziki (cinikaiya da zuba jari, kariya da tsaro, da inganta huldar dan Adam. Bugu da ƙari, ƙasashen biyu sun ba da misali da yuwuwar hadin gwiwa a fannin noma, tare da bunƙasa fasahohin da za su samar da ayyukan noma da ke tabbatar da samar da ci gaba ba tare da sanya muhalli cikin hadari ba, kana sun bayyana shirin raya aikin gona na ƙasashen biyu mai suna *Green Imperative*.

## Ziyarar manyan mutane

**Ziyarar manyan mutane daga Brazil zuwa Najeriya**

* Ministan Harkokin Waje Mário Gibson Barboza (1972)
* Ministan Harkokin Waje Ramiro Saraiva Guerreiro (1981)
* Shugaba João Figueiredo (1983)
* Ministan Harkokin Waje Roberto Costa de Abreu Sodré (1986)
* Ministan Harkokin Waje Celso Amorim (2005)
* Shugaba Luiz Inácio Lula da Silva (2005, 2006)
* Shugaba Dilma Rousseff (2013)
* Ministan Harkokin Waje Aloysio Nunes (2017)
* Ministan Harkokin Waje Ernesto Araújo (2019)

**Ziyarar manyan mutane daga Najeriya zuwa Brazil**

* Ministan Harkokin Waje Okoi Arikpo (1974)
* Ministan Harkokin Waje Joseph Nanven Garba (1977)
* Shehu Musa Yar'Adua (1979)
* Ministan Harkokin Waje Ike Nwachukwu (1988)
* Atiku Abubakar (2000)
* Olusegun Obasanjo (2005)
* Ministan Harkokin Waje Oluyemi Adeniji (2006)
* Umaru Musa Yar'Adua (2009)
* Shugaba Goodluck Jonathan (2012)
* Ministan Harkokin Waje Olugbenga Ashiru (2013)
* Mataimakin shugaban kasa Namadi Sambo (2013)
* Ministan Harkokin Waje Geoffrey Onyeama (2018)

## Yarjejeniyar kasashen biyu
Ƙasashen biyu sun rattaba hannu kan yarjeniyoyi da dama kamar Yarjejeniyar Hadin gwiwar Al'adu da Ilimi (2000); Yarjejeniyar Ciniki da Zuba Jari (2005); Yarjejeniyar Haɗin Kan Fasaha (2005); Yarjejeniyar Haɗin Kan Al'adu (2005); Yarjejeniyar Tuntuɓar Siyasa ta Kullum (2005); Yarjejeniyar Haɗin Kan Makamashi (2009); Yarjejeniyar Fahimtar Fannin Haɗin Kai na Ƙasashen Duniya (2010); Yarjejeniyar Haɗin Kan Tsaro (2010) da Yarjejeniyar Fahimtar Ƙirƙirar Tsarin Tattaunawar Dabarun bangarorin Biyu (2013). 

## Ayyukan Ma'aikatan diflomasiya

* Brazil tana da ofishin jakadanci a Abuja da kuma karamin ofishin jakadanci a Legas.
* Najeriya na da ofishin jakadanci a kasar Brazil.

## Duba kuma

* Tarihin Afro-Brazil
* 'Yan Brazil a Najeriya
* Shige da ficen Najeriya zuwa Brazil

## Manazarta